# אריק ג'ונסטון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אריק ג'ונסטון (1895 – 1961), איש עסקים, נשיא איגוד הקולנוע בארצות הברית, "שגריר המים" של הנשיא אייזנהאור (נציג מיוחד של נשיא ארצות הברית) למזרח התיכון.

אריק ג'ונסטון נולד בעיר ספוקן שבמדינת וושינגטון שבארצות הברית בשם אריק ג'ונסון. אמו החליפה את שמה (ושם בנה) לג'ונסטון לאחר שנפרדה מבעלה. שירת בחיל המרינס במלחמת העולם הראשונה. הועלה לדרגת סרן. השתתף בחיל המשלוח האמריקאי לסיביר, שלחם בבולשביקים. הוצב כנספח בצירות האמריקאית בבייג'ין, סין. לאחר שיחרורו מן הכוחות המזויינים ניהל עסקים בעירו, ספוקן והיה פעיל גם בתחומים ציבוריים. בשנת 1931 נבחר לכהן כנשיא לשכת המסחר של ספוקן ובשנת 1941 נבחר לתפקיד ראש לשכת המסחר של ארצות הברית. למרות הנטייה השמרנית המובהקת (הפרו-רפובליקנית) של לשכת המסחר (וגם של ג'ונסטון עצמו) הצליח לקיים קשרים טובים עם הנשיא רוזבלט.

בשנת 1945 נבחר על ידי ראשי האולפנים הגדולים בארצות הברית להיות נשיא איגוד הקולנוע של אמריקה (MPAA) , תפקיד בו נשא עד מותו. בחודש נובמבר 1947 השתתף בפגישה עם 47 ראשי חברות סרטים שנערכה בדלתיים סגורות במלון וולדורף אסטוריה בניו יורק. בעקבות הפגישה, הוציא ג'ונסטון ב-25 בנובמבר 1947 הודעה לעתונות שנודעה בשם "הצהרת ולדורף" שסימנה את תחילת מדיניות "הרשימה השחורה של הוליווד" שהיוותה אחד הנושאים המרכזיים בחקירותיה של "ועדת בית הנבחרים לפעילות אנטי אמריקאית.

ג'ונסטון מונה לתפקידים ציבוריים במימשלים של הנשיאים טרומן ואייזנהאואר. בשנת 1953 מונה על ידי הנשיא אייזנהאואר כנציגו המיוחד, בדרגת שגריר, לשם תיווך בין ישראל לשכנותיה (סוריה, ירדן ולבנון) בנושא חלוקת מי הירדן. הצעותיו נידחו על ידי מדינות ערב.

ג'ונסטון נפטר בשנת 1961, בגיל 66 שנה, מגידול במוח.

## [עריכה] קישורים חיצוניים

- The Eric Johnston Story

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%A7_%D7%92%27%D7%95%D7%A0%D7%A1%D7%98%D7%95%D7%9F.html

קטגוריות: אנשי עסקים אמריקאים | דיפלומטים אמריקאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English